Majstrovstvá sveta vo futbale 1962 – Finále

Finále majstrovstiev sveta 1962 sa hralo 17. júna 1962 v Santiago de Chile, Československo v ňom prehralo s  Brazíliou 1:3. Pre česko-slovenský futbal to bol najväčší úspech po roku 1945 a po 28 rokoch druhá strieborná medaila z MS. Základ tímu sa formoval pod vedením trénera Rudolfa Vytlačila, svoj potenciál naznačilo mužstvo už dva roky predtým ziskom bronzu z premiérového ročníka Pohára národov, neskór premenovaného na majstrovstvá Európy 1960. V 22-člennom kádri bolo desať slovenských futbalistov, v samotnom finálovom zápase nastúpili najlepší brankár šampionátu Viliam Schrojf, Ján Popluhár, Andrej Kvašňák a Adolf Scherer, jeden z najlepších strelcov turnaja, ktorý svojimi gólmi proti Maďarsku a Juhoslávii vystrieľal postup do finále. Trnavčania Jozef Adamec  , v tom čase hráč Dukly Praha a Jozef Štibrányi odohrali všetky tri stretnutia základnej skupiny, Štibrányi rozhodol o senzačnom víťazstve nad Španielskom.   Ďalšími Slovákmi v tíme boli brankár František Schmucker, obranca Jozef Bomba, záložník Titus Buberník a útočník Pavol Molnár.

 Cesta do finále 
Brazília ako obhajca titulu z MS 1958 mala účasť na šampionáte zabezpečenú automaticky, mužstvo ČSR si postup vybojovalo v ťažkej kvalifikačnej skupine so súpermi z Britských ostrovov, Škótskom a Írskom, pri rovnosti bodov muselo odohrať s Škótskom rozhodujúci tretí zápas v Bruseli, v ktorom vyhralo po predĺžení 4:2.

MS 1962  SúperVýsledkySúperVýsledkyskupina <center>2:0<center>1:0skupina <center>0:0<center>0:0skupina <center>2:1<center>1:3štvrťfinále <center>3:1<center>1:0semifinále <center>4:2<center>3:1

 Priebeh zápasu 
Obaja súperi sa stretli už v základnej skupine, ich vzájomný súboj sa skončil bezgólovou remízou. V tomto stretnutí sa zranil Pelé, ktorý v ďalšom priebehu šampionátu už do hry nezasiahol. Ďalšia brazílska hviezda Garrincha bol vylúčený v semifinálovom zápase s Čile, no napriek tomu nedostal trest od FIFA a vo finále mohol nastúpiť. V zostave Brazílie hralo osem hráčov so skúsenosťami z finálového zápasu spred štyroch rokov. V tíme Československa nastala oproti semifinále jedna zmena, zraneného obrancu Lálu nahradil Jiří Tichý. 

Československí reprezentanti začali aktívne, hneď v úvode zápasu vystrelil Andrej Kvašňák spoza šestnástky nad brvno brazílskej brány. V 6. minúte mieril Amarildo po prihrávke Garrinchu do žrde, o pár okamihov Zagallo centroval pred čs. bránu, Vavá nebezpečne hlavičkoval z asi 7 metrov, jeho pokus kryl Viliam Schrojf. V 15. minúte sa po Gilmarovom výkope dostal k lopte Ján Popluhár, odhlavičkoval Tichému, ten oblúčikom prihral Pospíchalovi, ktorý uličkou našiel Masopusta. Masopust hrajúci 50. medzištátny zápas vnikol do šestnástky a strelou popri vybiehajúcom Gilmarovi otvoril skóre. Z vedenia sa čs. hráči radovali len dve minúty, v 17. minúte Amarildo prebral po autovom vhadzovaní loptu, prešiel medzi tromi obrancami až takmer k bránkovej čiare a strelou z ťažkého uhla vyrovnal stav zápasu na 1:1. Dramatické chvíle sa naďalej odohrávali pred oboma bránami. Zagallovu strelu mieriacu do šibenice chytil skvelý Schrojf, z protiútoku sa pri Jelínkovej prudkej strele z hranice šestnástky vyznamenal Gilmar. Vzápätí Schrojf chytil Didiho delovku z priameho kopu zo vzdialenosti 20 metrov, na opačnej strane Schererovu strelu tečoval v poslednej chvíli Mauro. Kvašňák si nabehol na center Tichého a hlavičkoval tesne vedľa brány. 

V druhom polčase sa striedali šance na oboch stranách, najskôr Jelínek strelou k žrdi vystrašil Gilmara, potom Garrinchovu strelu spoza šestnástky zneškodnil Schrojf efektnou robinzonádou. V 68. minúte vysunul Zózimo Amarilda, ktorý prenikol k bránkovej čiare, kľučkou sa zbavil Tichého, odcentroval a voľný Zito vo výskoku hlavou zvýšil vedenie kanárikov. Československé mužstvo sa snažilo vyrovnať, v 73. minúte Pospíchal po narážačke s Pluskalom vnikol do šestnástky, odcentroval na hlavu Scherera, k lopte sa dostal Jelínek, jeho strelu však zastavila ruka obrancu Djalmu Santosa, ale rozhodca Latyšev nepískal. V 78. minúte Djalma Santos poslal vysokú loptu pred bránu, Schrojf oslepený slnkom si nerozumel s Pluskalom, lopta mu vypadla z rúk a Vavá ju pohodlne doklepol do siete. Napriek finálovej prehre si československé mužstvo získalo za svoje výkony na turnaji celosvetové uznanie  , strelec finálového gólu Josef Masopust získal na konci roka Zlatú loptu pre najlepšieho futbalistu Európy. 

 Štatistika zápasu 

 B1 GilmarO 2 Djalma SantosO 3 Mauro Ramos 13px|CaptainO 5 ZózimoO 6 Nílton SantosS4 ZitoS 8 DidiÚ 7GarrinchaÚ 21 Mário ZagalloÚ 19VaváÚ 20AmarildoTréner: Aymoré Moreira B1 Viliam Schrojf (Slovan Bratislava)O 12Jiří Tichý (Slovnaft Bratislava)O 3 Ján Popluhár(Slovan Bratislava)O 5 Svatopluk Pluskal(Dukla Praha)O 4 Ladislav Novák 13px|Captain(Dukla Praha) Ú 17Tomáš Pospíchal(Baník Ostrava)S 19Andrej Kvašňák(Sparta Praha)S6  Josef Masopust(Dukla Praha)Ú 11Josef Jelínek(Dukla Praha)Ú 8Adolf Scherer (Slovnaft Bratislava)Ú 18Josef Kadraba(SK Kladno)Tréner: Rudolf Vytlačil

 Pozri aj 
 Česko-slovenské národné futbalové mužstvo
 Slováci v česko-slovenskej futbalovej reprezentácii

 Referencie 

 Literatúra 
 Imrich Hornáček: Chile 1962, ŠPORT, 1962

 Externé odkazy 
 Brazília-Československo na fifa.com
 Brazília-Československo na fotbal.cz
 Brazília-Československo na eu-football.info

Kategória:Majstrovstvá sveta vo futbale 1962
Kategória:Futbalové zápasy
Kategória:Futbal v Česko-Slovensku
Kategória:Úspechy slovenského futbalu